bjp and ncp: raut|तथ्यों से मुंह ना मोडें भाजपा और राकांपा: राऊत - Navbharat Times
bjp and ncp: raut
BHASHA | Updated: Sep 13, 2017, 08:30AM IST
प्रधानमंत्री नरेंद्र मोदी द्वारा राकांपा नेता सुप्रिया सुले को मंत्री पद की पेशकश करने के दावे को भाजपा और राकांपा द्वारा खारिज करने के बाद शिवसेना सांसद संजय राऊत ने दोनों दलों से तथ्यों से मुंह ना मोड़ने को कहा।
राऊत ने रविवार को पार्टी के मुखपत्र में प्रकाशित अपने एक लेख में कहा था कि राकांपा प्रमुख शरद पवार ने उनसे कहा था कि मोदी ने उनकी बेटी एवं बारामती की सांसद सुप्रिया के लिए मंत्री पद की पेशकश की थी। शिवसेना नेता ने मंगलवार को संवाददाताओं से कहा, राजनीति में निंदा और खुलासे होते रहते हैं। लोगों को दिवंगत शिवसेनाप्रमुख बालासाहेब ठाकरे से सीखना चाहिए और जो हुआ उसे सामने आकर साहस के साथ स्वीकार करना चाहिए। जो कह दिया गया, वह कह दिया गया। जो कर दिया गया, वह कर दिया गया।
उन्होंने कहा कि मैं अपने बयान से पीछे नहीं हटूंगा। अगर सुप्रिया सुले कहती हैं कि वह भाजपा में शामिल नहीं होंगी तो वह नहीं होंगी, लेकिन पवार या मोदी साफ कर सकते हैं कि यह मुलाकात हुई थी या नहीं। राऊत के अनुसार पवार ने उन्हें बताया था कि मोदी ने मुलाकात के दौरान उनसे कहा था कि वह चाहते हैं कि सुप्रिया उनके मंत्रिमंडल में शामिल हों, लेकिन वहां मौजूद सुप्रिया ने मोदी से साफ कह दिया था कि वह भाजपा में शामिल होने वाली आखिरी इंसान होंगी। महाराष्ट्र भाजपा के प्रवक्ता ने राउत के दावे को खारिज करते हुए कल कहा था कि पवार और राउत दोनों की कोई राजनीतिक साख नहीं बची है जबकि राकंपा के एक प्रवक्ता ने कहा कि पार्टी विचारधारा के अंतर के कारण कभी भी भाजपा से हाथ नहीं मिलाएगी।
Web Title: bjp and ncp raut
सुप्रिया सुले पर आपािजनक ट्वीट करने वाला व्यक्ति हिरासत में
भाजपा सरकार के खिलाफ राकांपा का राज्यव्यापी आंदोलन
गुजरात में भाजपा को के खिलाफ लड़ेगी शिवसेना-राकांपा
नोटबंदी का कहीं श्राद्ध, कहीं शवयात्रा
ममता से मिले उद्ध‌व, तो शुरू हुई सुगबुगाहट
1तथ्यों से मुंह ना मोडें भाजपा और राकांपा: राऊत...